Kamenno hlinený dom na vidieku v Nepále
**Vernakulárna architektúra** alebo v užšom zmysle **ľudová architektúra** je architektúra pojednávajúca o metódach, materiáloch a spôsobe konštrukcie využívajúcich lokálne zdroje ako odpoveď na lokálne potreby. Vernakulárna architektúra odkazuje na tradície, trendy, historický vývoj a prírodné danosti určitého územia v rámci dlhšieho časového úseku. Často je zatracovaná ako neohrabaná a hrubá, no na druhej strane má zástancov, ktorí ju považujú za samostatný prínos v súčasnom dizajne..

Na rozdiel od projektovanej architektúry sa vernakulárna zakladá na vedomostiach a postupoch odovzdaných z generácie na generáciu nadobudnutých hlavne, no nie len metódou pokus omyl. Toto samozrejme neseparuje architektov od vernakularity. Pojem si netreba zamieňať s tradičnou či tradicionalistickou architektúrou aj keď sa môžu z časti prelínať. Časom sa vernakulárna architektúra, mohla alebo môže ujať ako tradičná no nie naopak. V určitých prípadoch sa pojem rozširuje na všetku architektúru mimo akademickej obce.

Delenie a definície
-------------------

Termín vernakulárny je odvodený od Latinského *vernaculus* - otrocká štvrť v zadnej časti pánovej záhrady - v kontexte reči, vernakulárny odkazuje na jazyk používaný konkrétnou skupinou, alebo v určitom čase, alebo na určitom mieste. V architektúre hovorí o spôsoboch stavby vyvinutých a používaných v určitej lokalite ktoré neboli importované. Najčastejšie je aplikovaná na obytné budovy. Na Slovensku sa táto architektúra nazýva aj ako *ľudová*, v nemčine ako *tradičná*.

Literatúra
----------

Prvú publikáciu zastávajúcu VA vydal Bernard Rudofsky v roku 1964 kniha sa volala *Architecture Without Architects*. Čerpal z výstavy Múzea moderného umenia. Kniha hovorí o zásluhách ťažko nadobudnutých vedomostiach obsiahnutých v dedičstve VA. Rudofského kniha bola zväčša založená na fotografiách, nie na výskume priamo na mieste.
Viac odbornou bola kniha *Encyclopedia of Vernacular Architecture of the World* ktorú vydal v roku 1997 Paul Oliver z Oxfordského Inštitútu pre trvalo udržateľný rozvoj. Oliver v nej tvrdí že VA, nesúca v sebe adaptáciu na prostredie, bude nevyhnutná pre zachovanie kultúrneho aj hospodárskeho rastu v dlhodobom horizonte. Christopher Alexander, sa v knihe *A Pattern Language*, pokúša identifikovať spoločné črty VA v rôznych kultúrach. Howard Davis v knihe *The Culture of Building* poukazuje na situácie ktoré umožnili vznik niektorých postupov vo VA.

Popri tých čo sa zaoberajú výlučne VA sú tí, ktorí ju aplikujú v otázke každodenného života a odtiaľ až v sociológii. Tu mnohých ovplyvnila kniha *The Practice of Everyday Life* (1974) ktorú napísal Michel de Certeau. Architekt so súčasným ponímaním VA je Samuel Mockbee, ktorého priekopnícka práca s ateliérom *Rural Studio* je dobre známa a diskutovaná.

Slovensko
---------

Obytná budova v Múzeu kysuckej dediny
*Bližšie informácie v hlavnom článku: Ľudová architektúra na Slovensku*
Ľudová architektúra na Slovensku bola počas celých dejín odolná voči módnym slohovým vplyvom a primárnu úlohu zohrávala vždy funkcia. Zdobenie sa týkalo hlavne uličnej fasády a vsupov. V rámci urbanizmu sa domy líšili len málo a to práve ornamentálnym prejavom. Ľudová architektúra je silne naviazaná na prostredie, v ktorom vyrastá, hlavne materiálovo. Tvorí harmonický súzvuk s prírodou a poskytuje vynikajúce podmienky pre bývanie aj v porovnaní s novými domami. Nové nikdy samoúčelne nevytláčalo staré, overené stavebné postupy sa opakovali. Pekné príklady ľudovej architektúry môžeme nájsť v skanzenoch, hoci už nie v pôvodnom prostredí - klasickú ulicu tu nenájdeme.

Humanitárny rozmer
------------------

Prínos vernakulárnej architektúry je zrejmý v situáciách tesne po prírodnej katastrofe pri výstavbe dočasných príbytkov. Práca *Transitional Settlement: Displaced Populations*, vytvorená organizáciou Shelter Centre hovorí o použití VA v rozmere humanitárnej pomoci a zdôrazňuje jej prínos a potrebu. V najkritickejších situáciách kedy treba osobám postihnutým prírodnou katastrofou aspoň nejaké zázemie a pocit bezpečia je VA dobrým riešením a môže tak zmierniť najťažšie chvíle.

Galéria
-------

* Ulica s terasovými domami vo viktoriánsko/eduardskom štýleUlica s terasovými domami vo viktoriánsko/eduardskom štýle
* IgluIglu
* Kópia zrubového domu, Valley Forge, USAKópia zrubového domu, Valley Forge, USA
* Domy na pilótach, Indonézia.Domy na pilótach, Indonézia.
* Payerhütte, horská chata vo Východných Alpách, TalianskoPayerhütte, horská chata vo Východných Alpách, Taliansko
* Chata v Austrálskych alpách, AustráliaChata v Austrálskych alpách, Austrália
* Chata na festivale Naadym, Tuviansko, Tos-BulakChata na festivale Naadym, Tuviansko, Tos-Bulak
* Apačský vikiap (chatrč pokrytá trávou)Apačský vikiap (chatrč pokrytá trávou)
* Obytný dom Hundertwasserhaus Waldspirale od Hundertwassera v DarmstadteObytný dom *Hundertwasserhaus Waldspirale* od Hundertwassera v Darmstadte
* Chatrč ľudí Toda v IndiiChatrč ľudí Toda v Indii
* Obytné priestory v Kalifornii, 1946Obytné priestory v Kalifornii, 1946

Pozri aj
--------

|  |  |
| --- | --- |
| Typy stavieb:
* Chata
* Horská chata
* Zrub
* Sušiareň
* Trullo
 | Ostatné
* Indická vernakulárna architektúra
* Mačija - tradičný japonský mestský dom
* Broken Angel
* Watts Towers

Ľudia:* Friedensreich Hundertwasser
* Laurie Baker

Organizácie:* *Vernacular Architecture Forum*
 |
|

Referencie
----------

1. ↑   Holm, Ivar (2006). *Ideas and Beliefs in Architecture and Industrial design: How attitudes, orientations, and underlying assumptions shape the built environment*. Oslo School of Architecture and Design. ISBN 82-547-0174-1.
2. ↑  Dictionary definitions: ,  Archivované 2008-10-07 na Wayback Machine,
3. ↑  "NGOs criticise tsunami shelters" *BBC News* - 22. december 2006

Ostatná literatúra
------------------

* For 10 years Carl Pruscha, Austrian architect and United Nations-UNESCO adviser to the government of Nepal, lived and worked in the Himalayas (1964-74). He continued his acitivities as head of the design studio "Habitat, Environment and Conservation" at the Academy of Fine Arts Vienna. In 2004, he published: "Himalayan Vernacular" (Vienna: Schlebrügge.Editor)
* R.W. Brunskill, *Traditional Buildings of Britain: An Introduction to Vernacular Architecture*
* R.W. Brunskill, *Illustrated Handbook of Vernacular Architecture*, 1970.
* Bernard Rudofsky, *Architecture Without Architects: A Short Introduction to Non-Pedigreed Architecture*
* Bernard Rudofsky, *Streets for People: A Primer for Americans*

Iné projekty
------------

Commons
* Spolupracuj na Commons Commons ponúka multimediálne súbory na tému **Vernakulárna architektúra**

Externé odkazy
--------------

* Centrum pre vernakulárnu architektúru Bangalúr, India (po anglicky)
* Stránka pre zachovanie rybárskych vernakulárnych budov v Newfoundlande, Kanada(po anglicky)
* Fórum vernakulárnej architektúry (po anglicky)
* Vernakulárna architektúra v Inishowene, Írsko Archivované 2007-10-26 na Wayback Machine (po anglicky)
* Príklady na GreatBuildings (po anglicky)
* VAG, Vernacular Architecture Group[nefunkčný odkaz] (po anglicky)
* Štúdia historických budov na Britských ostrovoch Archivované 2007-12-05 na Wayback Machine (po anglicky)